CELEX: 
Language: el
Date: 2017-11-15 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2016/1238 όσον αφορά τις απαιτήσεις ως προς τη σύνθεση και τα ποιοτικά χαρακτηριστικά του γάλακτος και των γαλακτοκομικών προϊόντων που είναι επιλέξιμα για τη δημόσια παρέμβαση και την ενίσχυση για ιδιωτική αποθεματοποίηση

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το 2013, με τη μεταρρύθμιση της Κοινής Γεωργικής Πολιτικής («ΚΓΠ»), επιβεβαιώθηκε ότι η δημόσια παρέμβαση και η ενίσχυση για ιδιωτική αποθεματοποίηση θα έπρεπε να συνεχίσουν να αποτελούν δύο από τα βασικά μέτρα της ΚΓΠ για τη στήριξη της αγοράς, όπως προβλέπεται στον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων («Κανονισμός ΚΟΑ»).
            
            
               Ορισμένες μέθοδοι ανάλυσης που προβλέπονται στον κανονισμό (ΕΚ) αριθ. 273/2008 της Επιτροπής δεν έχουν επικαιροποιηθεί από το 2008 και χρειάζεται να επανεξεταστούν, ιδίως όσον αφορά την ακρίβεια των μεθόδων, αλλά και όσον αφορά τον διοικητικό φόρτο και τις δαπάνες που συνεπάγονται για τα κράτη μέλη και τις επιχειρήσεις. Ως εκ τούτου, ο κανονισμός σχετικά με τις μεθόδους ανάλυσης για τη δημόσια παρέμβαση και την ιδιωτική αποθεματοποίηση πρέπει να καταργηθεί και να αντικατασταθεί από απλοποιημένους κανόνες, εναρμονισμένους με τη Συνθήκη της Λισαβόνας και τις εξουσιοδοτήσεις που προβλέπονται στις σχετικές βασικές πράξεις. Επιπλέον, στο πλαίσιο της νέας αρχιτεκτονικής του παράγωγου δικαίου, οι διάφοροι κανονισμοί που αφορούν τις μεθόδους ανάλυσης των προϊόντων στο πλαίσιο της δημόσιας παρέμβασης και της ενίσχυσης για ιδιωτική αποθεματοποίηση ενσωματώνονται στις κατ’ εξουσιοδότηση και εκτελεστικές οριζόντιες πράξεις που συνδέονται με τα προαναφερόμενα μέτρα.
            
            
               Με την προοπτική της εναρμόνισης, οι εν λόγω μέθοδοι αποτέλεσαν αντικείμενο εμπεριστατωμένης εξέτασης προκειμένου να διασφαλιστεί ο έλεγχος ποιότητας των γαλακτοκομικών προϊόντων που αγοράζονται στο πλαίσιο της δημόσιας παρέμβασης ή είναι επιλέξιμα για ενίσχυση ιδιωτικής αποθεματοποίησης και να απλοποιηθούν οι σχετικές διατάξεις των κανονισμών της Επιτροπής.
            
            
               Λόγω των πολλών τεχνικών βελτιώσεων στις μεθόδους ανάλυσης, θα πρέπει να επανεξεταστούν οι απαιτήσεις όσον αφορά τη σύνθεση και τα ποιοτικά χαρακτηριστικά ορισμένων γαλακτοκομικών προϊόντων που αγοράζονται στο πλαίσιο της δημόσιας παρέμβασης ή είναι επιλέξιμα για ενίσχυση για ιδιωτική αποθεματοποίηση. Παράλληλα, ελήφθησαν περισσότερο υπόψη οι υφιστάμενοι ενωσιακοί κανόνες σχετικά με τις υγειονομικές απαιτήσεις για τα γαλακτοκομικά προϊόντα. Ως εκ τούτου, θα πρέπει να επικαιροποιηθούν οι παράμετροι ποιότητας για την αγορά από τη δημόσια παρέμβαση και για την ιδιωτική αποθεματοποίηση γαλακτοκομικών προϊόντων. Αυτός είναι ο σκοπός του παρόντος κατ’ εξουσιοδότηση κανονισμού και του παράλληλου εκτελεστικού κανονισμού. Για λόγους συνέπειας, νομοθετικής συνοχής, ασφάλειας δικαίου και, κατ’ επέκταση, για την αποφυγή της δημιουργίας νομοθετικού κενού, ο κατ’ εξουσιοδότηση κανονισμός θα πρέπει να εγκριθεί και να εφαρμόζεται από την ίδια ημερομηνία με τον εκτελεστικό κανονισμό.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η Επιτροπή συζήτησε το σχέδιο εκτελεστικής πράξης και το σχέδιο κατ’ εξουσιοδότηση πράξης με εμπειρογνώμονες που διορίστηκαν από τα κράτη μέλη στις συνεδριάσεις της ομάδας εμπειρογνωμόνων ΚΟΑ κατά την περίοδο Νοεμβρίου 2016 - Ιουλίου 2017 και έλαβε υπόψη τις απόψεις και τις θέσεις που εκφράστηκαν στο πλαίσιο αυτών των διαβουλεύσεων.
            
            
               Το σχέδιο εκτελεστικού κανονισμού και το σχέδιο κατ’ εξουσιοδότηση κανονισμού τέθηκαν προς δημόσια διαβούλευση στη διαδικτυακή πύλη της Επιτροπής για τη βελτίωση της νομοθεσίας, για διάστημα τεσσάρων εβδομάδων, από τις 8 Σεπτεμβρίου έως τις 6 Οκτωβρίου 2017. Συνολικά, υποβλήθηκε μία συνεισφορά για κάθε σχέδιο. 
            
            
               Οι εμπειρογνώμονες του Ευρωπαϊκού Κοινοβουλίου ενημερώθηκαν για το σύνολο των εν λόγω συζητήσεων και κλήθηκαν να συμμετάσχουν σε όλες τις συνεδριάσεις.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η κατ’ εξουσιοδότηση πράξη τροποποιεί τον κατ’ εξουσιοδότηση κανονισμό (ΕΕ) 2016/1238 όσον αφορά τις προϋποθέσεις επιλεξιμότητας των προϊόντων για τα καθεστώτα, λαμβάνοντας υπόψη τη διαφορετική φύση των προϊόντων και, ιδίως, τις απαιτήσεις σχετικά με την ανάλυση όσον αφορά το γάλα και τα γαλακτοκομικά προϊόντα.
            
            
               Για να διασφαλιστεί η εναρμόνιση των ελέγχων, είναι αναγκαίο να υπάρχουν όρια όσον αφορά τις απαιτούμενες παραμέτρους. Ως εκ τούτου, ο οριζόντιος κατ’ εξουσιοδότηση κανονισμός σχετικά με τη δημόσια παρέμβαση πρέπει να επικαιροποιηθεί ώστε να είναι σύμφωνος με τους νέους εκτελεστικούς κανόνες.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 15.11.2017
            
            
               για την τροποποίηση του κατ’ εξουσιοδότηση κανονισμού (ΕΕ) 2016/1238 όσον αφορά τις απαιτήσεις ως προς τη σύνθεση και τα ποιοτικά χαρακτηριστικά του γάλακτος και των γαλακτοκομικών προϊόντων που είναι επιλέξιμα για τη δημόσια παρέμβαση και την ενίσχυση για ιδιωτική αποθεματοποίηση 
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου
                  1
               , και ιδίως το άρθρο 19 παράγραφος 1 στοιχείο α),
            
         
         
            
               Εκτιμώντας τα ακόλουθα:
            
            
               (1)Ο κατ’ εξουσιοδότηση κανονισμός (ΕΕ) 2016/1238 της Επιτροπής
                  2
                καθορίζει τις απαιτήσεις όσον αφορά τη σύνθεση και τα ποιοτικά χαρακτηριστικά του γάλακτος και των γαλακτοκομικών προϊόντων που είναι επιλέξιμα για τη δημόσια παρέμβαση και την ενίσχυση για ιδιωτική αποθεματοποίηση.
            
            
               (2)Λόγω τεχνικών βελτιώσεων στις χρησιμοποιούμενες μεθόδους για την ανάλυση και την ποιοτική αξιολόγηση του γάλακτος και των γαλακτοκομικών προϊόντων, και προκειμένου να εναρμονιστούν οι ισχύοντες κανόνες της Ένωσης σχετικά με τις υγειονομικές απαιτήσεις, θα πρέπει να επανεξεταστούν και να επικαιροποιηθούν οι παράμετροι όσον αφορά τη σύνθεση και τα ποιοτικά χαρακτηριστικά ορισμένων γαλακτοκομικών προϊόντων που είναι επιλέξιμα για τη δημόσια παρέμβαση και την ενίσχυση για ιδιωτική αποθεματοποίηση. 
            
            
               (3)Ως εκ τούτου, τα παραρτήματα IV και V του κατ’ εξουσιοδότηση κανονισμού (ΕΕ) 2016/1238 της Επιτροπής θα πρέπει να τροποποιηθούν αναλόγως, 
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τα παραρτήματα του κατ’ εξουσιοδότηση κανονισμού (ΕΕ) 2016/1238 τροποποιούνται ως εξής:
            
            
               α) Το μέρος ΙΙ του παραρτήματος IV αντικαθίσταται από το κείμενο του παραρτήματος I του παρόντος κανονισμού. 
            
            
               β) Το μέρος ΙΙ του παραρτήματος V αντικαθίσταται από το κείμενο του παραρτήματος IΙ του παρόντος κανονισμού. 
            
            
               Άρθρο 2
            
            
               Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 15.11.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 347 της 20.12.2013, σ. 671. 
               
               
                  
                     (2)
                  
                        Κατ’ εξουσιοδότηση κανονισμός (EE) 2016/1238 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (ΕΕ L 206 της 30.7.2016, σ. 15).
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               «ΜΕΡΟΣ II 
            
            
               Απαιτήσεις όσον αφορά τη σύνθεση και τα ποιοτικά χαρακτηριστικά
            
            
               Το βούτυρο είναι στερεό γαλάκτωμα κυρίως του τύπου νερό σε έλαιο, με την ακόλουθη σύνθεση και ποιοτικά χαρακτηριστικά:
            
            
                     
                        Παράμετροι
                     
                  
                  
                     
                        Περιεκτικότητα και ποιοτικά χαρακτηριστικά
                     
                  
               
                     
                        Λιπαρές ουσίες
                     
                  
                  
                     
                        Τουλάχιστον 82 %
                     
                  
               
                     
                        Νερό
                     
                  
                  
                     
                        16 % κατ’ ανώτατο όριο
                     
                  
               
                     
                        Στερεό υπόλειμμα χωρίς λιπαρές ουσίες
                     
                  
                  
                     
                        2 % κατ’ ανώτατο όριο
                     
                  
               
                     
                        Οξύτητα λίπους
                     
                  
                  
                     
                        1,2 mmol/100 g λιπαρών ουσιών κατ’ ανώτατο όριο
                     
                  
               
                     
                        Αριθμός υπεροξειδίων
                     
                  
                  
                     
                        0,3 meq οξυγόνου/1 000 g λιπαρών ουσιών κατ’ ανώτατο όριο
                     
                  
               
                     
                        Λίπος πλην του λίπους γάλακτος
                     
                  
                  
                     
                        Μη ανιχνεύσιμο με ανάλυση τριγλυκεριδίων
                     
                  
               
                     
                        Γευστικά χαρακτηριστικά
                     
                  
                  
                     
                        Τουλάχιστον 4 βαθμοί στους 5 για την εμφάνιση, τη γεύση και τη σύσταση
                     
                  
               
               »
               
            
               ΠΑΡΑΡΤΗΜΑ II
            
            
               «ΜΕΡΟΣ II
            
            
               Απαιτήσεις όσον αφορά τη σύνθεση και τα ποιοτικά χαρακτηριστικά 
            
            
                     
                        Παράμετροι
                     
                  
                  
                     
                        Περιεκτικότητα και ποιοτικά χαρακτηριστικά
                     
                  
               
                     
                        Πρωτεΐνες 
                     
                  
                  
                     
                        34,0 % επί του στερεού υπολείμματος χωρίς λιπαρές ουσίες, κατ’ ανώτατο όριο
                     
                  
               
                     
                        Λιπαρές ουσίες 
                     
                  
                  
                     
                        1,00 % κατ’ ανώτατο όριο
                     
                  
               
                     
                        Νερό 
                     
                  
                  
                     
                        3,5 % κατ’ ανώτατο όριο
                     
                  
               
                     
                        Ογκομετρούμενη οξύτητα μετρούμενη σε χιλιοστόλιτρα δεκατοκανονικού διαλύματος υδροξειδίου του νατρίου
                     
                  
                  
                     
                        19,5 ml κατ’ ανώτατο όριο
                     
                  
               
                     
                        Γαλακτικές ενώσεις 
                     
                  
                  
                     
                        150 mg/100 g κατ’ ανώτατο όριο
                     
                  
               
                     
                        Δοκιμασία φωσφατάσης 
                     
                  
                  
                     
                        Αρνητική, δηλαδή δραστικότητα φωσφατάσης που δεν υπερβαίνει τις 350 mU ανά λίτρο ανασυσταθέντος γάλακτος
                     
                  
               
                     
                        Δείκτης αδιαλυτότητας 
                     
                  
                  
                     
                        0,5 ml κατ’ ανώτατο όριο (24 °C)
                     
                  
               
                     
                        Καμένα σωματίδια 
                     
                  
                  
                     
                        15,0 mg κατ’ ανώτατο όριο, δηλαδή τουλάχιστον δίσκος Β
                     
                  
               
                     
                        Μικροοργανισμοί 
                     
                  
                  
                     
                        40 000 CFU ανά γραμμάριο κατ’ ανώτατο όριο
                     
                  
               
                     
                        Βουτυρόγαλα (1) 
                     
                  
                  
                     
                        Μηδέν (2)
                     
                  
               
                     
                        Γλυκός ορός γάλακτος (3) 
                     
                  
                  
                     
                        Μηδέν
                     
                  
               
                     
                        Όξινος ορός γάλακτος (3) 
                     
                  
                  
                     
                        Μηδέν (4) ή 150 mg/100 g κατ’ ανώτατο όριο (5)
                     
                  
               
                     
                        Γεύση και οσμή
                     
                  
                  
                     
                        Καθαρό
                     
                  
               
                     
                        Εμφάνιση
                     
                  
                  
                     
                        Χρώμα λευκό ή ελαφρώς κιτρινωπό, απουσία ξένων προσμείξεων και χρωματισμένων σωματιδίων
                     
                  
               
               (1) Ως «βουτυρόγαλα» νοείται το υποπροϊόν της παραγωγής βουτύρου το οποίο προκύπτει ύστερα από απόδαρση της κρέμας και διαχωρισμό της στερεάς λιπαρής φάσης.
            
            
               (2) Η απουσία βουτυρογάλακτος διαπιστώνεται είτε με αιφνιδιαστικό επιτόπιο έλεγχο στην εγκατάσταση παραγωγής, τουλάχιστον μία φορά εβδομαδιαίως, είτε με εργαστηριακή ανάλυση του τελικού προϊόντος, με την οποία διαπιστώνεται μέγιστη αναλογία της ουσίας διπαλμιτικής φωσφατιδυλαιθανολαμίνης (PEDP) 69,31 mg ανά 100 g.
            
            
               (3) Ως «ορός γάλακτος» νοείται το υποπροϊόν της παραγωγής τυριού ή καζεΐνης μέσω της δράσεως οξέων, πυτιάς ή/και φυσικοχημικών διεργασιών.
            
            
               (4) όταν διενεργούνται επιτόπιοι έλεγχοι.
            
            
               (5) όταν εφαρμόζεται το πρότυπο ISO 8069 »